**Սնեժնիկ** (սլովեն.՝ Snežnik), 85 կմ² մակերեսով, լայն կարստային կրաքարային սարահարթ, որը տեղակայված է Սլովենիայի Դինարյան բարձրավանդակում։

Աշխարհագրական նկարագիր
----------------------

Սնեժնիկը բարձունքից
Սնեժնիկը հիմնականում կազմված է կավճային և յուրայի շրջանի կրաքարերից։ Վերին հատվածում կան նաև ոչ մեծ քանակի դոլոմիտներ։ Սառցե ժամանակաշրջանի ընթացքում սարահարթի մակերևույթը պատվել է սառույցով։ Ռելիեֆը որպես կանոն հարթ է, բայց ունի բազմաթիվ չոր հովիտներ, խառնարաններ, մոտավորապես 300 քարանձավներ և թմբեր։Մակերևույթն առավելապես քարքարոտ է։ Քանի որ Սնեժնիկ սարահարթը գտնվում է Ադրիատիկ ծովից 28 կիլոմետր հեռավորության վրա, տեղումների տարեկան քանակն այստեղ հասնում է 3000 միլիմետրի։ Ձմռանը սարահարթը ծածկվում է ձյունով։ Սարահարթի կարստային կազմի հետ կապված, այստեղ բացակայում են ջրի մեկերևույթային հոսքերը։

Սարահարթում գտնվում են 2 գագաթներ, որոնք բաժանված են լեռնանցքով։ Սարահարթի ցածր գագաթը Մալի Սնեժնիկն (սլովեն.՝ Mali Snežnik) է, որն ունի 1688 մետր բարձրություն։ Սարահարթի ամենաբարձր գագաթը Վելիկի Սնեժնիկն է (սլովեն.՝ Veliki Snežnik)՝ 1796 մ բարձրությամբ։

Վելիկի Սնեժնիկ լեռը Սլովենիայի Ալպերին չպատկանող ամենաբարձր գագաթն է։ Այն կարելի է տեսնել Սլովենիայի շատ անկյուններից, և հանդիսանում է ճանաչված զբոսաշրջային վայր։ Լեռան վրա տոպոսկոպ կա։

Ֆլորա և ֆաունա
--------------

Սնեժնիկ սարահարթի բուսական աշխարֆը
Սնեժինկայի բուսականությունն առաջին անգամ ուսումնասիրել է Հենրիխ Ֆրեյերը 19-րդ դարում, ով հետագայում դարձավ Լյուբլյանայում գտնվող Սլովենիայի ազգային թանգարանի համակարգողը։

Սարահարթը ծածկված է հաճարենու և եղևնու անտառներով, բացառությամբ ամենաբարձր հատվածների, որոնք ծածկված են գաճաճ սոճիներով և խոտային բուսականությամբ։ Սնեժինկայի 1450 մետրից ավելի բարձր հատվածները, որոնք զբաղեցնում են 196 հեկտար տարածք, 1964 թվականին հանձնվել են պահպանության որպես բնության հուշարձան։ Այս տարածքը հանդիսանում է *Edraianthus graminifolius, Arabis scopoliana, Campanula justiniana, Nigritella rubra, Gentiana clusii, Gentiana pannonica* և այլ ծաղիկների աճման վայր։ Այստեղ ապրող կենդանիներից են՝ գորշ արջը, գայլը, եղջերուն, վարազը, լուսանը, ինչպես նաև թռչուններից երկարապոչ անտառաբուն, մարգալորը (մարգահավ), խլահավը, աքարը (դահուճ) և քարարծիվը։

Սնեժնիկ սարահարթի համայնապատկերը Վելիկի Սնեժնիկ սարից

Տեսարժան վայրեր
---------------

Դրագո Կարոլինայի տունը (սլովեն.՝ Koča Draga Karolina) գտնվում է Վելիկի Սնեժնիկ գագաթից մի քիչ ներքև՝ Խորվաթիայի սահմանի մոտ։ Այն կառուցվել է պրոֆեսոր և ալպինիստ Դրագո Կարոլինայի ղեկավարությամբ և սկզբում ունեցել է կացարանի նշանակություն։ Դրագո Կարոլինան եղել է նաև ալպինիզմի «Snežnik Ilirska Bistrica» ակումբի նախագահը։ Տունն ընդարձակվեց 1977 թվականից 1994 թվականներին և անվանվեց իր առաջին կառուցողի անունով։

Ծանոթագրություններ
------------------

1. 1 2 3 4  "Snežnik-Pivka". *Sigma2* (in սլովեներեն). Science and Research Centre of Koper, University of Primorska. Արխիվացված է the original 2016 թ․ մարտի 4-ին. Retrieved 2021 թ․ ապրիլի 16. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3 4 5 6  Dobnik, Jože (2011) [2006]. "Pot kurirjev in vezistov NOB". *Pespoti.si*. Planinska zveza Slovenije. Geodetska uprava Republike Slovenije. Društvo Domicilnega odbora kurirjev in vezistov NOV Slovenije. Točka Veliki Snežnik. Retrieved 2012 թ․ փետրվարի 28.
3. 1 2  Lukan, Tadej. "Snežnik". *Hribi.net*. Արխիվացված է the original 2012 թ․ փետրվարի 20-ին. Retrieved 2012 թ․ փետրվարի 28. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  *Wraber, Tone* K ledinskemu imenstvu na ovršju Notranjskega Snežnika(սլովեն.) // *Planinski vestnik[en]*. — Mountaineering Association of Slovenia, 2003. — Т. 103. — № 11. — С. 31—34. — ISSN 0350-4344.